ОБЩИНСКА ИЗБИРАТЕЛНА КОМИСИЯ

ОБЩИНА КАРНОБАТ, ОБЛАСТ БУРГАС

РЕШЕНИЕ  
№ 184-МИ  
Карнобат, 24.10. 2015 г.

ОТНОСНО: Жалба Вх. № 5 от 14.10.2015 г., подписана от Вяра Петрова – упълномощен представител на Коалиция „НАРОДЕН СЪЮЗ“.

Жалбата се разглежда за втори път, след отмяна на решение на ОИК № 153-МИ от 14.10.2015 г. и връщане на преписката с указания за произнасяне, съобразно мотивите в решение на ЦИК № 2676-МИ/НР от 19.10.2015 г.

С постъпила жалба, вх. № 5 от 14.10.2015 г., подписана от Вяра Петрова – упълномощен представител на коалиция „НАРОДЕН СЪЮЗ“ е сигнализирано за извършено нарушение на чл. 183, ал. 2 от ИК от местна коалиция „Карнобатлии за Карнобат (ВМРО-БДЦ)“. Твърди се, че местната коалиция разпространява безплатен вестник с кандидатите за общински съветници на местната коалиция, като във вестника не е посочено кой го издава, както и липсва текстът „Купуването и продаването на гласове е престъпление“. Има искане да се наложи глоба на лицето Стефан Кенов.

Съобразно указанията на ЦИК, дадени с Решение № 2676-МИ/НР от 19.10.2015г., разпространеният безплатен вестник представлява по същество агитационен материал, отпечатан в полза на МК „Карнобатлии за Карнобат (ВМРО-БДЦ)“, върху който не е отбелязано кой е издателят му, предвид разпоредбата на чл. 183, ал. 1 от ИК, съгласно който текст по време на предизборната кампания кандидатите, партиите, коалициите, местните коалиции и инициативните комитети могат да изготвят и разпространяват плакати, обръщения и други агитационни материали, като задължително на всеки агитационен материал следва да е отбелязано от чие име се издава.

Относно налагането на глоба на лицето Стефан Кенов, ЦИК не е компететна да се произнесе, предвид разпоредбата на чл. 496 от ИК.

След проведени разисквания , ОИК реши:

**УСТАНОВЯВА** нарушение на чл. 183, ал. 1, от ИК,

По отношение налагане на глоба на лицето Стефан Кенов, част от членовете на комисията, а именно: Дарина Вълчева – секретар, Зоя Колева и Пенка Недялкова изразяват становище, че преписката следва да бъде изпратена в РУ на МВР Карнобат за установяване на нарушителя, като след установяване на самоличността на нарушителя от РУП-Карнобат, последните да уведомят ОИК–Карнобат, за да се състави акт за установеното административно нарушение.

Предвид обстоятелството,че при проведено поименно гласуване, останалите членове на комисията, а именно: Иванка Кирязова – Председател, и членове: Пламена Пенева, Станка Савова, Йорданка Милкова, Радка Петрова, Димитър Няголов, Кристина Янева, изразяват становище, че не може да се вмени във вина извършеното нарушение на лицето Стефан Кенов, поради което и ОИК приема, че е налице нарушение на разпоредбата на чл. 183, ал. 1 от ИК, но в случая липсват категорични доказателства и не може да се установи по безспорен начин кой е извършител на нарушението и не следва да се ангажира административно наказателна отговорност на Стефан Кенов.

Предвид изложеното и на основание чл. 87, ал. 1, т. 1 и т. 22 от Изборния кодекс, Общинска избирателна комисия

Р Е Ш И:

**Жалбата съдържа данни за извършено нарушение на чл. 183, ал. 1 от ИК, но от същата не може да се установи кой е нарушителят, на който да бъде вменено нарушението.**

**Предвид горното ОИК Карнобат УКАЗВА на МК „Карнобатлии за Карнобат (ВМРО-БДЦ)“ при разпространяване на агитационни материали по време на предизборната кампания, да се спазват изискванията на чл. 183 от Изборния кодекс.**

 Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия.

ПРЕДСЕДАТЕЛ: СЕКРЕТАР:

Иванка Кирязова Дарина Вълчева

Решението обявено на 24.10.2015г. в.................................часа

Решението снето от таблото на.................2015 г. в..........................часа

Членове на ОИК:………………………… ……………………………